
a civil és sportszervezetek, történelmi egyházak 2025. évi önkormányzati támogatásának elszámolásáról szóló beszámolóról

I. Mór Városi Önkormányzat Képviselő-testülete a civil és sportszervezetek, történelmi egyházak 2025. évi önkormányzati támogatásának elszámolásáról szóló beszámolót tudomásul vette az alábbiak szerint:

1./ A történelmi egyházak 2025. évi önkormányzati támogatásának felhasználásáról szóló beszámolót elfogadja.

2./ A sportszervezetek 2025. évi önkormányzati támogatásának felhasználásáról szóló beszámolót elfogadja 

3./ Az egyéb civil szervezetek 2025. évi önkormányzati támogatásának felhasználásáról szóló beszámolót elfogadja, 

a) azzal, hogy az alábbi támogatott szervezeteket visszafizetési kötelezettség terheli:

aa) a Móri Városvédő és Szépítő Egyesületet az elszámolás hiánya miatt,
ab) „A harmadik évezredért” Alapítványt beszámoló letétbe helyezés elmaradása miatt,
ac) a Móri Írók és Képzőművészek Szövetsége Egyesületet beszámoló letétbe helyezés elmaradása miatt;

b) továbbá azzal, hogy a Rozmaring Móri Kistérségi Nemzetiségi Táncegyüttes Egyesület esetében az elszámolás határideje meghosszabbodik méltányolható okok miatt, az akadályoztatás megszűnéséig. 

II. A Képviselő-testület felkéri a polgármestert, hogy az I. 3./ b) pontban meghatározott elszámolást annak benyújtását követően terjessze a Képviselő-testület elé.

Határidő: értelem szerint
Felelős: polgármester(Pénzügyi Iroda)

